आर्मी स्कूल ने दो टीचर्स को किया सस्पेंड
अम्बाला| बच्चोंके बाल काटने के मामले में आर्मी स्कूल ने डीईओ को रिपोर्ट भेज दी है। रिपोर्ट में आरोपी दो टीचरों को सात दिनों के लिए सस्पेंड करने और उनके हेड आॅफ दी डिपार्टमेंट को एडवाइजरी जारी कर देने की बात कही गई है। डीईओ ने कहा कि वह आर्मी स्कूल की रिपोर्ट से संतुष्ट नहीं हैं। स्कूल ने एक्शन लेने से पहले रिपोर्ट में क्या-क्या जांच की, वह पूरी जानकारी चाहिए, इसके बाद विभाग अपना एक्शन लेगा। सेक्टर-सात की रीना सिंगला ने बताया कि उनके बेटे के अलावा कई और बच्चों के भरी असेंबली में स्कूल के दो स्पोर्ट्स टीचर्स ने बाल काट दिए। नैरो बाटम पैंट पहने एक बच्चे की पैंट भी काट दी गई। प्रिंसिपल का कहना था कि घटना एक बच्चे के साथ हुई थी और वह भी अकेले में। मामले ने तूल पकड़ा तो चाइल्ड लाइन और जिला बाल संरक्षण अधिकारी समेत डीईओ भी इसमें शामिल हो गए। स्कूल ने मामले की जांच के लिए एक कमेटी बनाई जिसने डीईओ को फैसला भेज दिया है। एक्शन रिपोर्ट में बताया गया है कि दोनों टीचर्स को सात दिनों के लिए बिना वेतन के सस्पेंड कर दिया गया है।
मुझेफैसला नहीं, रिपोर्ट का ब्यौरा चाहिए: डीईओजिले सिंह अत्री ने कहा कि स्कूल ने अपने द्वारा लिए गए एक्शन के बारे में बताया है। इस मामले में पूरी रिपोर्ट मंगाई गई है। कब किससे क्या बात हुई और किन किन लोगों के बयान हुए और उन बयानों में क्या है वह पूरी रिपोर्ट मंगाई गई है। अभी विभाग का एक्शन बाकी है।
^हमने अपनी जांच करने के बाद दोनों टीचरों को सात दिनों के लिए बिना वेतन के सस्पेंड कर दिया है। रिपोर्ट विभाग और संबंधित लोगों को भेज दे गई है। जांच में जो सहयोग होगा हम करेंगे। परमजीतसिंह, प्रिंसिपल, आर्मी पब्लिक स्कूल।
hin_Deva hin_Deva hin_Deva hin_Deva